gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl ast gl gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os ordenadores, cada vez máis verdes
Domingo, 02 de outubro de 2022
Xestionado por Vieiros e o Colexio de Xornalistas de Galicia
Os fabricantes de material informático comezan a interesarse por ofrecer produtos menos contaminantes e que consomen menos enerxía.
Redacción - 10:00 26/02/2008
O respecto polo medio ambiente comeza a ser tema de interese tamén para os fabricantes de computadores, que aspiran a fabricar aparellos menos contaminantes e con materiais reciclábeis. En xeral, os ordenadores están fabricados con elementos moi contaminantes e tóxicos, como metais pesados ou fósforo, e consomen moita electricidade, da que a maior parte se estraga. Na recente mostra de electrónica de consumo de Las Vegas púidose comprobar a tendencia a revestir os produtos informáticos dunha certa cor verde.
Segundo informa a revista Consumer, calcúlase que cada ano se empregan 170.000 millóns de euros no mundo para darlles enerxía aos computadores, e que o 85% se malgasta. As propostas dos fabricantes inclúen transformadores de corrente máis eficientes, baterías máis reciclábeis e compoñentes menos tóxicos, ademais de novos cargadores que usan enerxía solar ou hidróxeno como combustíbel.
Dentro da campaña de "ecomárketing", a empresa estadounidense Dell anunciou que vai ser a primeira do seu sector en neutralizar as emisións de dióxido de carbono, mentres que a de Hong Kong Lenovo presentou o PC ultraeficiente Blue Sky, que funciona coa enerxía do sol. Ademais, os novos conectores USB 3.0 multiplicarán a velocidade de transmisión de datos reducindo o consumo eléctrico.
Tamén hai movementos dende o eido das ONG. Un exemplo é o de Climate Savers Computing, formada por consumidores, ecoloxistas e varias empresas do sector. Un dos seus obxectivos é promover as tecnoloxías máis respectuosas co medio ambiente, e conseguir que se reduza nun 50% o consumo enerxético dos consumidores de aquí ao ano 2010. Aforraríanse 3.760 millóns de euros e evitaríase a emisión de 54 millóns de toneladas de gases de efecto invernadoiro, que equivale ao que producen once millóns de coches ou vinte centrais térmicas.
Segundo algúns expertos, o esforzo ecolóxico pode supoñer un custo adicional para os consumidores. Outros consideran que supoñerá un aforro na factura eléctrica que compensará o gasto, ademais das posíbeis axudas institucionais para a compra de modelos menos contaminantes.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto